Document ID: 32006R1055

KOMISSION ASETUS (EY) N:o 1055/2006,
annettu 12 päivänä heinäkuuta 2006,
yhteisön menettelystä eläinlääkejäämien enimmäismäärien vahvistamiseksi eläinperäisissä elintarvikkeissa annetun neuvoston asetuksen (ETY) N:o 2377/90 liitteiden I ja III muuttamisesta flubendatsolin ja lasalosidin osalta
(ETA:n kannalta merkityksellinen teksti)
EUROOPAN YHTEISÖJEN KOMISSIO, joka
ottaa huomioon Euroopan yhteisön perustamissopimuksen,
ottaa huomioon yhteisön menettelystä eläinlääkejäämien enimmäismäärien vahvistamiseksi eläinperäisissä elintarvikkeissa 26 päivänä kesäkuuta 1990 annetun neuvoston asetuksen (ETY) N:o 2377/90 (1) ja erityisesti sen 2 artiklan ja 4 artiklan kolmannen kohdan,
ottaa huomioon eläinlääkekomitean muotoilemat Euroopan lääkeviraston lausunnot,
sekä katsoo seuraavaa:
(1)
Kaikki farmakologisesti vaikuttavat aineet, joita käytetään yhteisössä elintarvikkeita tuottaville eläimille tarkoitetuissa eläinlääkkeissä, olisi arvioitava asetuksen (ETY) N:o 2377/90 mukaisesti.
(2)
Flubendatsoli sisältyy asetuksen (ETY) N:o 2377/90 liitteeseen I kanojen, kalkkunoiden, riistalintujen ja sikojen lihaksen, nahkan ja rasvan, maksan ja munuaisten osalta sekä niiden kanojen osalta, jotka tuottavat munia elintarvikkeeksi. Liitteen flubendatsolia koskeava merkintä olisi laajennettava kattamaan kaikki siipikarjalajit lihaksen, nahkan ja rasvan, maksan, munuaisten ja munien osalta.
(3)
Lasalosidi sisältyy asetuksen (ETY) N:o 2377/90 liitteeseen I siipikarjan lihaksen, nahkan ja rasvan, maksan ja munuaisten osalta, paitsi niiden eläinten osalta, jotka tuottavat munia elintarvikkeeksi. Odotettaessa analyyttisten menetelmien validointia lasalosidi olisi lisättävä asetuksen liitteeseen III sellaisen siipikarjan osalta, joka tuottaa munia elintarvikkeeksi. Tämän vuoksi nykyinen säännös, joka ei koske elintarvikkeiksi munia tuottavia eläimiä, olisi poistettava lasalosidia koskevasta kohdasta asetuksen (ETY) N:o 2377/90 liitteessä I.
(4)
Sen vuoksi asetusta (ETY) N:o 2377/90 olisi muutettava.
(5)
Olisi säädettävä riittävästä määräajasta ennen tämän asetuksen soveltamista, jotta jäsenvaltiot voivat tehdä tämän asetuksen säännösten huomioon ottamiseksi tarvittavat mukautukset kyseisten eläinlääkkeiden markkinoille saattamista koskeviin lupiin, jotka on myönnetty eläinlääkkeitä koskevista yhteisön säännöistä 6 päivänä marraskuuta 2001 annetun Euroopan parlamentin ja neuvoston direktiivin 2001/82/EY (2) mukaisesti.
(6)
Tässä päätöksessä säädetyt toimenpiteet ovat elintarvikeketjua ja eläinten terveyttä käsittelevän pysyvän komitean lausunnon mukaiset,
ON ANTANUT TÄMÄN ASETUKSEN:
1 artikla
Muutetaan asetuksen (ETY) N:o 2377/90 liitteet I ja III tämän asetuksen liitteen mukaisesti.
2 artikla
Tämä asetus tulee voimaan kolmantena päivänä sen jälkeen, kun se on julkaistu Euroopan unionin virallisessa lehdessä.
Sitä sovelletaan 11 päivästä syyskuuta 2006.
Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
Tehty Brysselissä 12 päivänä heinäkuuta 2006.

Labels: 0
1
17
6